**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ (Ε.Λ.Κ.Ε) ΤΕΙ ΔΥΤΙΚΗΣ ΜΑΚΕΔΟΝΙΑΣ**

**Α.Φ.Μ: 999935371 Δ.Ο.Υ: ΚΟΖΑΝΗΣ**

**Τηλ. 2461068282, 2461068286 Fax. 2461039765**

**E-mail:** **elke@teiwm.gr**

**URL:**[**http://elke.teiwm.gr**](http://elke.teiwm.gr)



**ΣΥΜΒΑΣΗ ΠΡΟΣΘΕΤΗΣ ΑΠΑΣΧΟΛΗΣΗΣ**

Στην Κοζάνη σήμερα *(ημερομηνία),* στα γραφεία του ΕΛΚΕ του ΤΕΙ Δυτικής Μακεδονίας (Κοίλα – Κοζάνης, -Τ.Κ 501 00), οι παρακάτω συμβαλλόμενοι:

α. Ο **«Ειδικός Λογαριασμός Κονδυλίων Έρευνας (Ε.Λ.Κ.Ε)** του ΤΕΙ Δυτικής Μακεδονίας, νομίμως εκπροσωπούμενος από τον **Πρόεδρο της Επιτροπής Ερευνών και Διαχείρισης του Ε.Λ.Κ.Ε**, σύμφωνα με το άρθρο 55 παρ. 1.γ του ν. 4485/2017 (ΦΕΚ 114/04-08-2017 τ.Α) κ. Μαρόπουλο Στέργιο, Καθηγητή, Αντιπρύτανη Έρευνας και Διά Βίου Εκπαίδευσης, όπως ορίστηκε με την αριθμ. Φ.ΔΔ.3/1.2/3586 (ΦΕΚ 4589/27-12-2017 τ.Β) απόφαση του Πρύτανη του ΤΕΙ Δυτικής Μακεδονίας, καλούμενος στο εξής **«Εργοδότης»**

β. Ο/Η ***(ονοματεπώνυμο επ. υπεύθυνου),*** *(ιδιότητα/βαθμίδα),* Διευθυντής/ντρια και επιστημονικά υπεύθυνος/η του Προγράμματος Μεταπτυχιακών Σπουδών «*τίτλος ΠΜΣ …. όπως στο ΦΕΚ», ΦΕΚ έγκρισης (αρ. ΦΕΚ/έτος, Τεύχος.., ημερομηνία),* (κωδ. Έργου *Rescom………)*

γ. O/Η ***(ονοματεπώνυμο),*** του *(όνομα πατρός),* κάτοικος *(πόλη)*, *(οδός, αρ.Τ.Κ…),* κάτοχος του με αριθμό *(ΑΔΤ....)* δελτίου αστυνομικής ταυτότητας,με αριθμό φορολογικού μητρώου **ΑΦΜ** *(ΑΦΜ)* υπαγόμενου στη **Δ.Ο.Υ** *(αρμόδια Δ.Ο.Υ)* και **ΑΜΚΑ** *(αριθμός ΑΜΚΑ),* έχοντας την ιδιότητα του/της *(θέση στο ίδρυμα)* **του** *(ΑΕΙ του οποίου είναι μέλος)***,** καλούμενος/η στο εξής **«Ανάδοχος»,**

**λαμβάνοντας υπόψη:**

* τον οδηγό χρηματοδότησης και διαχείρισης του Ειδικού Λογαριασμού του ΤΕΙ Δυτικής Μακεδονίας και τη σχετική απόφαση*(αριθμός Απόφασης/ημερομηνία)*της Επιτροπής Ερευνών και Διαχείρισης του ΕΛΚΕ για την υλοποίηση του ανωτέρω έργου
* την υπ’ αριθμ. *(αριθμός απόφασης/έτος)* Απόφαση της Γενικής Συνέλευσης Ειδικής Σύνθεσης του Τμήματος*(τμήμα…..)* της Σχολής *(σχολή….)* του ΤΕΙ Δυτικής Μακεδονίας ή της Ειδικής Διατμηματικής Επιτροπής του ΠΜΣ (Πρακτικό *αριθμός πρακτικού/ημερομηνία, θέμα …),* με την οποία εγκρίνεται η ανάθεση έργου στον/στην Ανάδοχο,
* την υπ’ αριθμ. (*αριθμός απόφασης/έτος*) Απόφαση της Επιτροπής Ερευνών και Διαχείρισης του Ε.Λ.Κ.Ε του ΤΕΙ ΔΜ (Πρακτικό αριθμός πρακτικού/ημερομηνία, θέμα …ΑΔΑ: …….), με την οποία εγκρίθηκε η παρούσα σύμβαση

**συμφώνησαν και συναποδέχθηκαν τα ακόλουθα:**

1. Το έργο που ανατίθεται στον/στην Ανάδοχο αφορά στην *(…Τεχνική ή Διοικητική υποστήριξη)* του Προγράμματος Μεταπτυχιακών Σπουδών «(*τίτλος ΠΜΣ …. όπως στο ΦΕΚ)», για το(Α’ ή Β’ … )* Εξάμηνο του Ακαδ. έτους *(π.χ 2015/2016 ….).* Οι υποχρεώσεις του/της Αναδόχου, στο πλαίσιο της παρούσας Σύμβασης περιλαμβάνουν *(Να αναφερθεί το αντικείμενο του έργου που αναλαμβάνει………..).*
2. Ο/Η Ανάδοχος δηλώνει ανεπιφύλακτα ότι οι ως άνω περιγραφόμενες εργασίες, για την υλοποίηση του ανατιθέμενου έργου, δεν συμπίπτουν με τις υποχρεώσεις του/της ως προσωπικό του *(ονομασία ΑΕΙ/ΤΕΙ*) και αποτελούν πρόσθετη της κύριας απασχόλησής του/της.
3. **Η συνολική αμοιβή** για την εκτέλεση του ανωτέρω έργου συμφωνείται στο ποσό **των *(ολογράφως)* ευρώ (*αριθμητικώς…*€).** Στη συμφωνηθείσα αμοιβή περιλαμβάνεται και κάθε νόμιμη επιβάρυνση εκ της παρούσας σύμβασης υπέρ παντός τρίτου και του Ελληνικού Δημοσίου.
4. Οι δαπάνες για μετακινήσεις που πιθανώς να πραγματοποιηθούν από τον/την Ανάδοχο στο πλαίσιο της παρούσας για τις ανάγκες του έργου, θα καταβάλλονται σε αυτόν/την επιπλέον του ποσού της Σύμβασης, βάσει των απαιτούμενων παραστατικών, σύμφωνα με τα προβλεπόμενα από την ισχύουσα Νομοθεσία και τον οδηγό χρηματοδότησης και διαχείρισης του ΕΛΚΕ του ΤΕΙ Δυτικής Μακεδονίας, μετά από εντολή του/της Επιστημονικά Υπεύθυνου/νης.
5. Η **διάρκεια της σύμβασης** για την εκτέλεση του έργου που ανατίθεται στον/στην Ανάδοχο, ορίζεται **από *(ημερομηνία)* μέχρι *(ημερομηνία*).**
6. Το έργο που ανατίθεται στον/στην Ανάδοχο τελεί υπό τη γενικότερη ευθύνη/έλεγχο του/της Επιστημονικά Υπεύθυνου/νης του ΠΜΣ, κου/κας *(ονοματεπώνυμο επ. υπεύθυνου/ης),* ο/η οποίος/α θέτει και τις γενικές και ειδικές παραμέτρους για την ποιοτική και ποσοτική εκτέλεσή του. Το έργο θα υλοποιηθεί σύμφωνα με τους κανόνες της Τέχνης και της Επιστήμης και τους όρους της παρούσας Σύμβασης
7. Ο/Η Ανάδοχος δύναται να εκτελέσει το έργο που αναλαμβάνει σε χώρους και εγκαταστάσεις του ΤΕΙ Δυτικής Μακεδονίας, σύμφωνα με τις υποδείξεις του/της επιστημονικά υπευθύνου/ης του έργου, υποχρεούμενος/η να χρησιμοποιεί επιμελώς τα εμπιστευθέντα σε αυτόν/ήν αντικείμενα και ευθυνόμενος/η σε αντίθετη περίπτωση για τις επιζήμιες συνέπειες, τις οποίες υποχρεούται να αποκαταστήσει.
8. O Εργοδότης έχει την ευχέρεια να καταβάλει τμηματικά τη συμφωνηθείσα αμοιβή, ανάλογα µε την πρόοδο εκτέλεσης και την κατά τμήματα παράδοση του έργου, υπό τον όρο της ύπαρξης σχετικής πίστωσης και μετά από πιστοποίηση και εντολή του/της Επιστημονικά Υπευθύνου/νης.
9. Ο Εργοδότης δύναται μετά από αιτιολογημένη πρόταση του/της Επιστημονικά Υπευθύνου/νης και απόφαση της Επιτροπής Ερευνών και Διαχείρισης του ΕΛΚΕ, να καταγγείλει και να λύσει μονομερώς και αζημίως την παρούσα σύμβαση, εφόσον υφίσταται σοβαρός λόγος, όπως πιθανή διακοπή της χρηματοδότησης του έργου (ή προγράμματος), καθώς και η μη εκπλήρωση από τον/την Ανάδοχο των συμβατικών του/της υποχρεώσεων. Σε περίπτωση μονομερούς καταγγελίας της σύμβασης από πλευράς του Εργοδότη, τα αποτελέσματα της καταγγελίας έχουν άμεση ισχύ, από την επομένη της περιέλευσης της έγγραφης κοινοποίησής της στον/στην Ανάδοχο και θα του/της καταβληθεί ποσοστό μόνο της συμβατικής του/της αμοιβής, που αντιστοιχεί στο μέχρι της διακοπής ή καταγγελίας πραγματικά εκτελεσθέν έργο.
10. Η κυριότητα και όλα τα δικαιώματα πνευματικής ιδιοκτησίας όλων των αποτελεσμάτων που παράγονται κατά την εκτέλεση της παρούσας σύμβασης ανήκουν στο ΤΕΙ Δυτικής Μακεδονίας, το οποίο μπορεί να προβαίνει ελεύθερα στη διάθεσή τους. Η πνευματική ιδιοκτησία περιλαμβάνει και το δικαίωμα εκμετάλλευσης του παραγόμενου έργου, σύμφωνα με τις διατάξεις του Ν. 2121/93. Απαγορεύεται ρητά στον/στην Ανάδοχο να παραχωρήσει οποιοδήποτε δικαίωμα σε οποιονδήποτε τρίτο, να διαθέσει ή να χρησιμοποιήσει μέρος ή το σύνολο του έργου για οποιοδήποτε λόγο, χωρίς τη προηγούμενη γραπτή έγκριση της Επιτροπής Ερευνών και Διαχείρισης του ΕΛΚΕ του ΤΕΙ Δυτικής Μακεδονίας.
11. Η τροποποίηση των όρων της παρούσας θα γίνεται αποκλειστικά και μόνο γραπτά. Κάθε άλλο αποδεικτικό μέσο αποκλείεται.
12. Αρμόδια δικαστήρια για την επίλυση οποιασδήποτε διαφοράς που ενδέχεται να προκύψει κατά την εκτέλεση της παρούσας ορίζονται τα δικαστήρια Κοζάνης.
13. Σύμφωνα με τις διατάξεις του Ν. 3861/2010 τα στοιχεία της παρούσας σύμβασης αναρτώνται υποχρεωτικά στο διαδίκτυο «Πρόγραμμα Διαύγεια».
14. Η παρούσα σύμβαση μετά την ανάγνωση, βεβαίωση και αποδοχή των όρων της, υπογράφεται σε τρία (3) όμοια πρωτότυπα, εκ των οποίων δύο (2) λαμβάνει ο Εργοδότης και ένα (1) ο/η Ανάδοχος.

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| ΟΙ ΣΥΜΒΑΛΛΟΜΕΝΟΙ |
| Για τον Ειδικό Λογαριασμό Κονδυλίων Έρευναςτου ΤΕΙ Δυτ. Μακεδονίας**Ο Πρόεδρος της Επιτροπής Ερευνών και Διαχείρισης****του ΕΛΚΕ ΤΕΙ Δυτικής Μακεδονίας****Μαρόπουλος Στέργιος****Καθηγητής** | Ο/Η Επιστημονικά Υπεύθυνος/η του έργου***ονοματεπώνυμο******ιδιότητα*** | **Ο/Η Ανάδοχος****ονοματεπώνυμο** ***ιδιότητα*** |
|  |  |  |

 |